**ORGANIZACIJA I PODRŠKA UČENJU I RAZVOJU ĐECE S AUTIZMOM KOD KUĆE**

Đesa s autizmom najbolje napreduju u dobro strukturisanom okruženTop of Formju. Obezbijediti da pravila i organizacija budu jasni đetetu i ukazuju: što treba da radi; koliko vremena će da traje određena aktivnost; kada se aktivnost završava; što slijedi nakon aktivnosti. Dijete treba upoznati s redosljedom i raditi postupno - bitan početak i kraj, ishod i sl. Za školski uzrast predstaviti tok učenja (on-line, putem TV, individualizovanim materijalima). Tako mu se zadovoljava potreba za predvidljivošću, umanjuju burne reakcije na neuspjeh ili nezavršen zadatak.

**Interakcija -** Aktivnost koju je potrebno svakodnevno podsticati i forsirati jeste da se na početku rada s đetetom razvije ***kontakt očima****.*

***Reagovanje na ime*** ‒ Śedite na stolicu preko puta đeteta. Recite njegovo ime i istovremeno napravite kontakt očima uvođenjem opipljivog nagrađivača na nivo vaših očiju. Pružite pozitivne nagrađivače ako dijete gleda spontano.

***Reakcija na „pogledajte me"* ‒** Śedite na stolicu preko puta đeteta. Dajte instrukciju: ,,Pogledaj me.“ Pružite pozitivne nagrađivače ako dijete gleda spontano. Potrebno je nadograditi odnos; učvrstiti se kao model; ukorijeniti pravila, instrukcije.

***Imitiranje cijelih motornih pokreta***‒ Dajte instrukciju: „Uradi ovo", pokazujući istovremeno kako da izvede neki pokret tijelom ili djelovima tijela. Pomozite da izvede pokret i sprovede odgovor na postavljeno pitanje.

***Imitiranje radnji s objektima*** ‒ Uspostavite pažnju. Dajte instrukciju: „Uradi ovo", istovremeno izvodeći aktivnost s jednim od objekata. Pomozite đetetu da izvede akciju s drugim objektom i sprovedite reakciju. Uklonite pomoć i instrukcije tokom ponavljanja aktivnosti.

***Imitiranje finih motornih pokreta*** ‒ Dajte instrukciju: „Uradi ovo", dok istovremeno pravite fini motorički pokret. Pomozite đetetu da izvede pokret i sprovede odgovor. Uklonite pomoć kasnije.

***Objekti iz okruženja*** ‒ prepoznavanje objekta iz okruženja ‒ Uspostavite pažnju i predstavite instrukciju „pipni (predmet)". Pitajte: „Što je ovo?" Pomozite đetetu da imenuje objekat.

***Pokazivanje željenih objekata /stvari*** ‒ Držite željenu stvar (pribor, igračku). Pitajte: „Što želiš?" Pomozite da odgovori uz pomoć svoje ruke i usmjerite da dodirne stvar kažiprstom. Odmah dajte željenu stvar.

***Verbalni zahtjevi željenih stvari*** – Pitajte: „Što želiš?" Pomozite đetetu da pokaže željenu stvar i da je imenuje (npr. ,,sveska"). Odmah mu dajte željenu stvar.

***Mogućnost izbora*** ‒ Držite dvije željene stvari u vidokrugu đeteta. Pokazujući na njih pojedinačno, pitajte: „Da li želiš ovo ili ovo?" Pomozite đetetu da pokaže stvar koju najviše želi, a potom i da je imenuje. Odmah mu dajte izabranu stvar.

***Kopiranje prostih crteža*** – Stavite materijale za pisanje (papir, bojice) na sto ispred đeteta. Pokažite đetetu što će da radi uz instrukciju: „Uradi ovo“. Pomozite da nacrta, pokupi pribor i sl.

***Prepoznavanje boja*** ‒ Postavite obojene materijale na sto ispred đeteta. Uspostavite pažnju i recite: „Pokaži (boju)." Pomozite mu da pokaže pravilnu boju.

***Imenovanje boja*** *-* Śedite na stolicu okrenuti ka đetetu. Uspostavite pažnju i predstavite obojeni objekat. Postavite pitanje: „Koja je ovo boja?" Pomozite mu da imenuje boju.

***Prepoznavanje oblika*** ‒ Postavite oblik na sto ispred đeteta. Uspostavite pažnju i recite: „Pokaži (oblik)." Pomozite da pokaže pravilan oblik i sprovedite odgovor. Śedite na stolicu okrenuti ka đetetu. Uspostavite pažnju i predstavite oblik. Pitajte: „Koji je ovo oblik?" Pomozite da imenuje oblik i sprovedite odgovor.

***Prepoznavanje brojeva*** ‒ Stavite broj na sto ispred đeteta. Uspostavite pažnju i recite: „Pokaži (broj)." Pomozite mu da pokaže pravilan broj i odgovori.

***Imenovanje brojeva*** ‒ Šedite na stolicu okrenuti ka đetetu. Uspostavite pažnju i predstavite broj. Pitajte: „Koji je ovo broj?" Pomozite mu da imenuje broj.

***Prepoznavanje slova***‒ Stavite slovo (npr. - a) na sto ispred đeteta. Uspostavite pažnju i recite: „Pokaži (slovo).“ Pomozite da pokaže traženo slovo.

***Imenovanje slova*** ‒ Śedite na stolicu okrenuti đetetu. Uspostavite pažnju i predstavite slovo. Pitajte: „Koje je ovo slovo?“ Pomozite da imenuje slovo.

***Prepoznavanje objekata po funkciji*** ‒ Postavite objekte ili slike na sto ispred đeteta. Uspostavite pažnju i predstavite instrukciju. Na primjer: „Čime brišeš?" Pomozite mu da pokaže tačan objekat ili sliku. Imenovanje po funkciji – Pitajte, npr.: „Čime bojiš?“ Pomozite đetetu da imenuje objekat (npr. „bojicom" ili „bojim bojicama"). Imenovanje funkcija objekata ‒ Pitajte, npr.: „Što radiš olovkom?". Sprovedite odgovor.

**Pristup za govorno-jezičke vještine**

1. **Atribut**
2. *Prepoznaje atributa* ‒ Postavite na sto ispred đeteta dva objekta koji su slični, osim jedne očigledne razlike u atributima (npr. dvije sveske: jedna velika, druga mala). Uspostavite pažnju i dajte instrukciju, npr.: „Pokaži veliku svesku.“ Pomozite đetetu da pokaže pravilan objekat i odgovori.
3. *Imenovanje atributa* ‒ Postavite na sto ispred đeteta dva objekta koji su slični, osim jedne očigledne razlike u atributima (npr. dvije bojice, jedna velika, a druga mala). Uspostavite pažnju i pokažite na jedan od objekata. Pitajte: „Što je ovo?“ Pomozite đetetu da imenuje objekat i atribut (npr.: „To je velika bojica“). Atributi na kojima možete raditi su: veliko/malo; dugo/kratko; debelo/tanko; teško/lako; prazno/puno; tvrdo/meko.
4. **Zamjenice**
5. *Prepoznavanje zamjenice* – Uspostavite pažnjui dajte instrukciju, npr.: „Dodirni knjigu." Pomozite đetetu da dodirne pravilni dio i sprovedite odgovor. Uklonite pomagala tokom kasnijeg probanja.
6. *Imenovanje zamjenica*– Śedite preko puta đeteta. Uspostavite pažnju i pokažite dio tijela (ili odjevnog predmeta) na đetetu. Pitajte: „Čija je ovo ruka?“ Pomozite mu da imenuje, npr.: „Tvoja ruka."

***Davanje povratne socijalne informacije*** – Śedite na stolicu nasuprot đeteta i uspostavite pažnju. Započnite rečenicu s ciljem socijalne komunikacije (npr.: ,,Ja se zovem… A tvoje ime je…"). Podstaknite dijete da pruži relevantnu povratnu informaciju o sebi (npr.: ,,Ja se zovem...“).  
 Primjeri iskaza: „Ja se zovem...“; „Ja imam… godina“; „Živim u...“; „Volim da se igram sa...“; „Volim da jedem...“; „Moja majka/otac se zove...“. Potkrijepite pravilan odgovor.

***Opisivanje slika punim rečenicama*** ‒ Śedite na stolicu nasuprot đeteta. Uspostavite pažnju i pokažite mu sliku. Dajte instrukciju: „Pričaj mi o ovoj slici.“ Podstaknite dijete da opisuje sliku punim rečenicama (npr.: „Dječak čita knjigu“). Predloženi podsticaji: Dajte model opisa slike. Instrukcija: „Pričaj mi o ovoj slici“. Potkrijepite pravilan odgovor.

***Odgovori na pitanja o priči*:**

1. Sa slikama ‒ Śedite na stolicu nasuprot đeteta. Pokažite sliku na kojoj neko izvodi određenu radnju na određenom mjestu (npr. slika dječaka koji pliva u moru). Ispričajte jednostavnu priču po slici (npr.: „Jednog dana Ivan je otišao na plažu i ušao u vodu da pliva“). Postavite pitanja u vezi s pričom (npr.: „Ko je otišao da pliva?“, „Đe je Ivan otišao?“, „Što je Ivan radio na plaži?“). Podstaknite dijete da odgovori na svako pitanje (npr.: „Ivan“; „Na plažu“; „Plivao je“). Potkrijepite pravilan odgovor.
2. Jednostavno verbalno – Śedite nasuprot đeteta. Ispričajte jednostavnu priču (npr. „Dječak je sa đedom pošao u šetnju.Ponio je loptu. Igraće se u parku sa drugarima“). Postavljajte pitanja o priči: „Đe je pošao dječak?“ ,,S kim je pošao?“, „Što je ponio dječak?“, „ S kim će se igrat u parku?“). Podstaknite dijete da odgovori na svako pitanje. Potkrijepite pravilan odgovor.
3. Jednostavna priča iz knjige – Śedite nasuprot đeteta. Pročitajte stranicu iz neke jednostavne priče u knjizi i pitajte dijete o onome što je pročitano. Potkrijepite pravilan odgovor. Umanjujte podsticanje tokom sljedećih pokušaja. Koristite se materijalom kao što su: slike poznatih ljudi koji obavljaju radnje na određenim mjestima; knjige sa pričama i slično.
4. Logičko dopunjavanje rečenice ‒ Uspostavite pažnju i pokažite sliku relevantnu za primjer. Recite dio rečenice (npr.: „Njegova sveska je u torbi. On mora da...“). Podstaknite dijete da dovrši rečenicu (npr.: „…je izvadi"). Dajte model tačnog odgovora. Potkrijepite pravilan odgovor. Primjeri nedovršenih rečenica: l. ,,On je gladan. Treba da..."; 2. ,,Pada kiša. Ona treba da..."; 3. ,,On je žedan. Treba da...".

**Građenje komunikacije uz pomoć rutina -** ***Rutine*** su od velike važnosti za đecu s autizmom jer ona vole njihovu *predvidljivost*. *Rutine koje uključuju zajedničke aktivnosti ‒* moćno su sredstvo kod otežane komunikacije. Uloga odrasle osobe je da:

* + pripremi okruženje i predstavi aktivnost,
  + uključi vizuelnu podršku rutini (kao što su slike, objekti, štampane riječi),
  + ponavlja i utvrđuje rutinu,
  + čeka da dijete realizuje aktivnost.

*Primjer aktivnosti koje vode do interaktivnih rutina*

|  |  |  |  |  |  |
| --- | --- | --- | --- | --- | --- |
| ŽIVOT KOD KUĆE: | spremanje sobe | sklanjanje igračaka | postavljanje stola | on-line, putem TV, individualizovani materijal | kuvanje (miješanje, sipanje, otvaranje, sjeckanje…) |
| BRIGA O SEBI: | oblačenje | jelo | pranje ruku | kupanje, njega kose | odabir odjeće |
| IGRA: | društvene i igre igračkama | igre kretanja i gimnastičke vježbe | igre za stolom | muzika | ljubimci |

**Podsticanje samostalnosti -** Da bi dijete razvijalo samostalnost treba smanjivati da radite stvari umjesto njega. Pripremiti mu knjigu vizuelnih aktivnosti, minimizirati svoje učešće i podstaknite mu nezavisnost. Nakon samostalno, uspješno, obavljenog zadatka dijete treba da bude nagrađeno. Kada dijete počne da izvršava zadatak jednostavno, bez korišćenja knjige ili nastavi da okreće stranice iz navike, ne gledajući slike, to je znak da knjiga može da se ukloni.